**Аварский язык 2017 учебный год 9 класс**

**1.*Анисан рук1к1ен бахъун, добасан кун бахъун* абураб фразеологизмалъул**

**маг1на бице:**

1)кинабго жо лъазе бокьун; 2) щибго г1илла гьеч1ого;

3) адаб-хъатир гьабунгут1изе; 4)балъголъаби т1атинаризе.

***(3 балл)***

**2. Наречиязулал раг1абазул дандраял рате:**

1) лъалев мун, г1агарав дов; 2) г1емер мех, ц1акъ лъик;

3) г1емер лъик1аб, ц1акъ берцинаб; 4) ц1ияб рет1ел, хехгоине.

***(3 балл)***

**3. *Бихьизе, раг1изе, лъазе* г1адал глаголал сказуемоелъун ккун ругони,**

**подлежащее кинаб падежалда бук1унеб?**

1) кьовул; 2) аслияб; 3) актив; 4)жинда.

***(3 балл)***

**4.Гъалат1 ккараб предложение бате:**

1) Кьурулъ нух щолареб чанил т1анч1ица, я нух балагьула, я хвел босула;

2) Нилъее къвариг1ун буго ялъуни гьанирго ч1езе, ялъуни нахъе рилълъине;

3) Ниж щвана колоде, гьединго кьодухъе;

4)Рокъовеяли дун нолъго щвана, кинниги дагьав кват1ана.

***(3 балл)***

**5. Рагьараб гьижа бихьизабе:**

1) ххвел; 2) ч1ч1ва; 3)ицц; 4) гарц1.

***(3 балл)***

**6. Г1адатаб глаголияб сказуемоялъе мисал бихьизабе:**

1) Ургъун раг1и бице, борцун гали т1аме;

2) Г1аишатил рос муг1алим вуго;

3) Мух1амад нухда унев вуго;

4) Нилъер х1алт1и лъик1 ккана.

***(3 балл)***

**7. Баянлъи гьеч1ел ц1арубак1ал рате:**

1) щивниги, щалниги; 2) дунго, нижго;

3)щивалиго, кинавалиго 4)щибав, кинав.

***(3 балл)***

**8. Орфоэпия ккола:**

1) каламалъул гьаркьилаб рахъалъул бицунеб г1елму;

2) литературияб мац1алда бит1араб къаг1идаялъ к1алъазе

ч1езабураб дурусаб роцен-низам;

3) раг1ул слогазул цояб цогидаздаса ц1ик1к1ун гьаракь

борхизабун аби;

4) грамматикаялъул хаслъаби лъазарулеб г1елму.

***(3 балл)***

**9.Анлъго гьаракь кьолеб раг1и бате:**

1) квалквал; 2) хъухъадиро; 3) рилълъин; 4) к1век1ун.

***(3 балл)***

**10.Омонимлъун кколареб раг1и бате:**

1) мац1; 2) т1ут1; 3) мал; 4) кагъат.

***(3 балл)***

**Лъималазе тарбия компьютералъ кьолеб буго**

1)Инсанасул хасият буго кидаго лъаялдехун, цIиябщиналдехун цIалеб. 2)Дунял бижаралдаса нахъе гIадамасул гIумру бигьа гьабизе бакана батIи-батIияб цIияб техника. 3)Байбихьуда гьеб гIажаибго бихьула, киназго гьелъул бицуна, амма заманалдасан киназего ругьунаблъунги лъугьун кидаго букIараб жойилан ккола. 4)Нужецаго хIисаб гьабеха, XIX гIасруялъул байбихьуда Поповасул радиоялъул гьаракь рагIигун,гIадамал кигIан хIикмалъун рукIаралали. 5)Амма нилъер заманалда гIадан сунца вугониги хIикмалъизавизе захIмат буго. 6)Ахираб къого соналда жаниб дунялалда цIи-цIиял технологиял  цIакъго цере тIезе лъугьана ва гIемераб цIияб жоги баккана. 7)Гьезул бищун кIвар цIикIкIараблъун компьютерги интернетги кколеб букIиналда лъицаниги дагIба базе батиларо. 8)Гьез гIадамазул гIумру тIубанго хисизабуна. 9)Дие бокьун буго компьютеразда рукIунел хIаязул бицине. 10)ГIолилазда гьоркьор гьел цIакъ машгъурлъун руго. 11)Гьезда гьел хIаязулъ жалго рихьула багьадурзабилъун, цо киналалиго бахIарзаллъун, гьезда лъала жидеда гъоба экраналда кинабго гьабизе кIолеблъи. 12)Амма ахираб заманалда гьелда бан гIалимзабаз жидерго рахIатхвей загьир гьабулеб буго. 13)Гьез абулеб буго лъималаз компьютералда нахъа цIакъго гIемераб  мех балеб бугин, заманалда нахъе рахъине лъалеб гьечIилан. 14)Гьелда гIалимзабаз «зависимость»  абун цIарги лъун буго. 15)Компьютералъул хIаяздаги, лъималазул ццидалаб гIамал-хасияталдаги, гьезул вахIшилъиялдаги гьоркьоб бухьен букIин гIалимзабаз цебего чIезабун букIана. 16)ГIемер хIалел лъималаз вахIшилъиги гIаданлъи гьечIолъиги гIадатияб жолъун рикIкIуна. 17)Щайгурелъул гьезда гьеб вахIшилъи компьютералъул экраналдасан къойил бихьулеб буго ва гьелде ругьунлъун руго. 18)Гьединлъидал гьез вахIшилъи рикIкIунеб буго кинал ругониги гIунгутIаби тIагIинариялъе бищунго санагIатаб нухлъун.    
 19)Эбел-инсул рахIат хвезабулеб буго гIумруялдехун лъималазул рокьи билиялъ, сверухъ ругездехун гьел хъачIго кIалъалел рукIиналъ, жидерго гIелцоялгун расандизе гьезие бокьулеб гьечIолъиялъ. 20)Компьютералъул хIаял хIалел лъималазул гурхIел-рахIму дагьлъулеб буго, гьел рукIунел руго жидедаго ракIчIей гьечIел, рухIияб рахъалъ загIипал.  21)ГIемерисел хIаязда лъимал жалго рукIуна аслиял багьадурзабилъун, гьез тушбаби чIвазе ккола, нухда батанщинаб жо щущахъ биххизабизе, хвезабизе ккола. 22)ТIубан гIакълу цIубачIел лъималазе захIмалъулеб буго компьютералъул «дунялалдаги» унго-унгояб  дунялалдаги гьоркьоб бугеб батIалъи бичIчIи. 23)Психологиялъул профессор Крэга Андерсоница, гIалимзабаз гьарурал 130-гIанасел цIех-рехазул баяналги дандеккун, гьадинабулеб буго: «Гьанже ракIчIун абизе бегьула лъималазул гIадатияб гуреб рукIа-рахъин компьютералъул хIаяз бижизабулеб бугилан».  24)Америкаялдаги БакътIерхьул рахъалъул улкабаздаги чанги хIужжаби рукIана школлъималаз г1адамал ч1ваялъул. 25)ГIалимзабаз чIезабулеб буго компьютеразул хIаяздегьезцакъкIудиябкIваркьолеббукIанилан.   
26)Гьединал гIорхъулъа рорчIарал ишал ккей гуребги, компьютералъ лъималазул чорхое заралги гьабула, канлъи дагьлъизе, нервабазул унтаби рижизаризе бегьула, расги гуреб жоялдаги бигьаго ццин бахъуна. 27)Гьединаб хIасил ккечIого букIиналъе хIаракат бахъизе кола эбел-инсуца. 28) Лъазабизе ккола лъималаз къоялда жаниб компьютералда нахъа кигIан заман базе бегьулебали. 29) Гьез гьениб щиб гьабулеб бугебали  халги кквезе ккела. 30)МахIачхъалаялъул психологияб кумекалъул идараялда бицана компьютералъул хIай рехун тезе кIоларел лъималги гьезул эбел-эменги гIемер кIалъалила жидехъеян. 31)Гьенире кIалъалел руго гIицIго компьютер гурони, щибго бихьунгутIиялде ккараб мехалъ.

32)Компьютералда рукIуна лъималазул лъай цIикIкIинабулел, гьезие пайда бугел хIаялги. 33) Эбел-инсуца хIаракат бахъизе ккола лъимал гьездехун цIазе. 34)Амма гIадамазулгун гара-чIвариги гьезулгун гьудуллъиги сунцаго хисуларо, гьединлъидал кIванагIан гIемер заман лъималазда аскIоб бан, гьезул ракI гъезабун, гьезулгун ургъел бикьун ругони, лъималазе гьелъулго цIикIкIун пайда букIина.

*(Марьям КъурбангIалиева)*

**11. 1-6 предложениязда жанир частицаби рате: (**таблицаялда жанир гьел

частицаби хъвай)

***(3 балл)***

**12. 7-11 предложениязда жаниб гъалат1гун хъвараб раг1и бихьизабе:**

(таблицаялда жаниб гьеб раг1и хъвай)

***(3 балл)***

**13. 12-17 предложениязда жанир г1емерлъул формаялда ругел раг1аби**

**рате: (**таблицаялда жанир гьел раг1аби хъвай)

***(3 балл)***

**14. 19-22 предложениязда гьоркьоб подлежащеелъун т1аджубараб**

**предложение бате (**таблицаялда жаниб гьеб предложениялъул номер

хъвай)

***(3 балл)***

**15. 34 предложениялда жаниб х1алт1изабун бугеб нахъбилълъиналъул**

**раг1и кинаб маг1наялъуллъун рик1к1унеб?** (таблицаялда жаниб

кинаб маг1наялъул колебали хъвай)

***(3 балл)***

**16.Цебехун кьун бугеб тексталда т1аса сочинение-рассуждение хъвай**

***(21 балл)***

**Цебехун кьун бугеб текстги ц1алун, гьелда т1аса сочинение-рассуждение хъвай. Сочинениялда бук1ине ккола лъабкъоялда анц1гоялдаса ц1ик1к1ун раг1и. Сочинение хъвалеб мехалъ текст жисизабич1ого (переписать гьабун) хъван бугони, сочинениялъе цониги балл лъоларо.**

**Сочинение хъвалеб мехалъ, к1вар кьезе ккола:**

– кинаб суал борхулеб бугеб авторас жиндирго макъалаялда?

–кинаб пикру бугеб авторасул гьеб суалалдехун?

– мун рази вугищ авторасул пикруялда? Щай?

–дурго г1умруялъул х1албихьиялдаса яги литератураялдаса мисал баче

макъалаялда борхулеб суалалде данде кколеб?

– дурго пикру баян гьабе.